b'\n_START_ARTICLE_\nKampfgeschwader 2\n_START_SECTION_\nPerustaminen\n_START_PARAGRAPH_\nYksikk\xc3\xb6 perustettiin toukokuussa 1939 ilmavoimien yksik\xc3\xb6it\xc3\xa4 uudelleen nimett\xc3\xa4ess\xc3\xa4 KG252:sta, jonka kalustona olivat Dornier Do 17Z:t. Vanhat kolminumeroiset yhtym\xc3\xa4numerot korvattiin yksi ja kaksinumeroisilla. Yhtym\xc3\xa4t 1-25 kuuluivat perustettuun 1. ilma-armeijaan, Luftflotte 1:een. Rykmentin esikunta sijaitsi Sprottaussa ja molemmat laivueet Liegnitziss\xc3\xa4._NEWLINE_Yhtym\xc3\xa4n uudelleen nime\xc3\xa4misen j\xc3\xa4lkeen annettiin 4. hein\xc3\xa4kuuta 1939 m\xc3\xa4\xc3\xa4r\xc3\xa4ys uusista konetunnuksista. Uusissa nelimerkkisiss\xc3\xa4 tunnuksissa ensimm\xc3\xa4iset kaksi identifioivat yhtym\xc3\xa4n tai erillisen laivueen ja KG 2:n tunnuksena oli U5. Toisen ryhm\xc3\xa4n ensimm\xc3\xa4inen merkki oli koneen tunnus ja  j\xc3\xa4lkimm\xc3\xa4inen merkki (kirjain) ilmoitti lentueen tai laivueen esikunnan. Esimerkiksi U5+KH oli KG 2:n 1. lentueen kone tunnuksella K.\n_START_SECTION_\nPalvelus\n_START_PARAGRAPH_\nSodan aikana rykmentti menetti 767 lentokonetta tuhoutuneina ja 158 vaurioituneina. Sen riveiss\xc3\xa4 palvelleista 1\xc2\xa0908 sai surmansa tai katosi. Lis\xc3\xa4ksi 214 j\xc3\xa4i sotavangeiksi.'